
_START_ARTICLE_
Spiselig kamassia
_START_SECTION_
Beskrivelse
_START_PARAGRAPH_
Spiselig kamassia er en flerårig, urteagtig løgplante med grundstillede blade og en opret, blomsterbærende stængel. Bladene er linjeformede med tydelig køl og bølget, men hel rand. Begge bladsider er grågrønne._NEWLINE_Blomstringen foregår i maj-juli, hvor man finder blomsterne 10-30 sammen i endestillede stande. De enkelte blomster er stjerneformede, 3-tallige og regelmæssige med lyseblå til violette blosterblade. Frugterne er trekantet-ægformede kapsler med mange frø._NEWLINE_Rodsystemet består af det kugleformede løg og de mange, grove trævlerødder, der udgår derfra._NEWLINE_Højde x bredde og årlig tilvækst: 0,50 x 0,25 m (50 x 25 cm/år).